CELEX: 32016R2225
Language: fi
Date: 2016-12-05 00:00:00
Title: Komission täytäntöönpanoasetus (EU) 2016/2225, annettu 5 päivänä joulukuuta 2016, tiettyjen tavaroiden luokittelusta yhdistettyyn nimikkeistöön

10.12.2016   
               
               
                  FI
               
               
                  Euroopan unionin virallinen lehti
               
               
                  L 336/25
               
            KOMISSION TÄYTÄNTÖÖNPANOASETUS (EU) 2016/2225,
      annettu 5 päivänä joulukuuta 2016,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 5 päivänä joulukuuta 2016.
         
            
               Komission puolesta
            
            Stephen QUEST
            
               Pääjohtaja
            
            
               Verotuksen ja tulliliiton pääosasto
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu
                     (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Pääosin teräksestä (muuta kuin valuterästä) valmistettu sylinterimäinen tavara, jonka pituus on noin 35 cm ja halkaisija leveimmässä kohdassa noin 19 cm (ns. telaketjurulla). Se koostuu seuraavista pääkomponenteista: sylinterimäinen vaippa, jossa on porrastettu ketjunohjaimen kotelo; hyvin kiillotettu akseli sekä kaksi pronssista holkkia ja holkin kaulusta molemmissa päissä.
                     Tavara on suunniteltu käytettäväksi telaketjukaivinkoneen telaketjun kanssa yhdessä muiden vastaavien telaketjua pituus- ja sivusuunnassa ohjaavien telaketjurullien kanssa.
                     (ks. kuva) (*1)
                     
                  
                  
                     8431 49 80 
                  
                  
                     Luokittelu määräytyy yhdistetyn nimikkeistön (CN) 1 ja 6 yleisen tulkintasäännön, XVI jakson 2 huomautuksen b alakohdan sekä CN-koodien 8431 , 8431 49  ja 8431 49 80  nimiketekstien mukaisesti.
                     Luokittelu nimikkeen 8708  nimikkeiden 8701 –8705  moottoriajoneuvojen osiksi tai tarvikkeiksi, ei tule kyseeseen, koska tavara ei ole suunniteltu käytettäväksi kyseisten nimikkeiden moottoriajoneuvoissa. Tavaran objektiiviset ominaisuudet (koko ja muoto) ovat nimikkeen 8429  telaketjukaivinkoneen telaketjun kanssa käytettäväksi suunnitellun telaketjurullan ominaisuuksia.
                     Tavara on sen vuoksi luokiteltava CN-koodiin 8431 49 80  muuta kuin valuterästä oleviksi osiksi, jotka soveltuvat käytettäviksi yksinomaan tai pääasiallisesti nimikkeiden 8425 –8430  koneissa ja laitteissa.
                  
               
            (*1)  Kuva on ainoastaan ohjeellinen.